Եվրատեսիլ երգչախումբ

**Եվրատեսիլ երգչախումբ** (նախկինում՝ **Տարվա Եվրատեսիլ երրգչախումբ**), երգչախմբային մրցույթ, որը կազմակերպել են Եվրոպական հեռարձակողների միությունը (ԵՀՄ) և Interkultur Foundation-ը։ Այն մոդելավորվել է Համաշխարհային երգչախմբային բառախացից։ Մասնակցությունը բաց է ոչ մասնագիտական երգչախմբերի համար, որոնք ընտրվում են EBU անդամ հեռարձակող կազմակերպությունների կողմից։

Մրցույթն առաջին անգամ անցկացվել է 2017 թվականին՝ Լատվիայի Ռիգա քաղաքում և հաղթող է ճանաչվել Սլովենիան։ Երկրորդը կայացել է 2019 թվականին՝ Շվեդիայի Գյոթեբորգ քաղաքում, որտեղ հաղթել է Դանիան։ Երրորդ մրցույթի կազմակերպման ծրագրերը 2021 թվականի հունիսին չեղարկվեցին Interkultur կազմակերպության կողմից․ մինչ հայտարարությունը միջոցառման հյուրընկալ հեռարձակողը չէր ընտրվել, ինչպես նաև որևէ երկիր չէր հայտարարել իր մասնակցության մասին։

2022 թվականի հոկտեմբերին Եվրոպական հեռարձակողների միությունը հայտարարեց, որ Եվրատեսիլ երգչախումբը կվերադառնա 2023 թվականին, որը կկազմակերպվի կողմից՝ մրցույթի պատմության մեջ երկրորդ անգամ։ Այնուամենայնիվ 2023 թվականի մայիսի 17-ին Եվրոպական հեռարձակողների միությունը հայտարարեց, որ 2023 թվականի մրցույթը չեղարկվել է։ Չեղարկումից առաջ հյուրընկալող քաղաքը կամ անցկացման վայրը չէր հայտարարվել։ Մասնակիցների պաշտոնական ցանկը ևս չհրապարակվեց նախքան չեղարկումը, սակայն հինգ երկիր հաստատել էին իրենց մասնակցությունը։

2024 թվականի հոկտեմբերին մրցույթի՝ 2021 և 2023 թվականների չեղարկումներից հետո Եվրոպական հեռարձակողների միությունը հաստատեց, որ չի քննարկում 2025 թվականին նոր թողարկում կազմակերպելու հնարավորությունը, ինչի հետևանքով քիչ հավանական է, որ մրցույթը մոտ ապագայում կվերադառնա։

## Արձագանքներ
Լատվիական հեռարձակող Latvijas Televīzija-ի (LTV) կողմից կազմակերպված «Born in Riga» համերգի դրական ընդունելությունից հետո, Եվրատեսիլ երգչախմբի գաղափարն առաջին անգամ քննարկվեց 2014 թվականին՝ որպես LTV-ի և Arte հեռարձակող ցանցի կողմից կազմակերպվող մրցույթ։ LTV-ն նոր մրցույթի կազմակերպման հարցով դիմեց մի շարք հեռարձակողների, այդ թվում՝ Եվրոպական հեռարձակողների միությանը (EBU) և Interkultur-ին։ Միջոցառումը պաշտոնապես հաստատվեց 2016 թվականի նոյեմբերի 30-ին՝ պայմանով, որ ԵՀՄ-ի ակտիվ անդամների կողմից կցուցաբերվի բավարար հետաքրքրություն։ 2017 թվականի հուլիսի 21-ին հայտարարվեց, որ «Տարվա Եվրատեսիլ երգչախումբը» լինելու է երկամյա մրցույթ, եթե դիտումների թվերը չլինեն սպասվածից բարձր։

Առաջին մրցույթը հյուրընկալվեց LTV-ի կողմից և տեղի ունեցավ 2017 թվականի հուլիսի 22-ին՝ համընկնելով 2017 թվականի Եվրոպական երգչախմբային խաղերի փակման արարողությանը»։

## Ձևաչափ
Եվրոպական հեռարձակողների միության մասնակից անդամ հեռարձակողներն ընտրում են ոչ պրոֆեսիոնալ երգչախումբ կամ կապելլա անսամբլ՝ իրենց երկիրը ներկայացնելու և «Տարվա Եվրատեսիլ երգչախումբ» կոչման համար մրցելու նպատակով, իսկ մրցանակների թվում ներառված է նաև հաղթող երգչախմբի համար ձայնագրության պայմանագիրը։ Յուրաքանչյուր երգչախումբ ներկայացնում է մոտավորապես վեց րոպե տևողությամբ, առանց նվագակցման կատարում՝ ցանկացած ժանրում, և գնահատվում է երգչախմբային երաժշտության մասնագետներից կազմված ժյուրիի կողմից, որը որոշում է հաղթողին։ 2019 թվականին ընտրվեցին երեք ֆինալիստներ, որոնք ներկայացրին երկրորդ կատարումը, որի հիման վրա էլ որոշվեց վերջնական դասակարգումը։

## Մասնակցություն

Եվրատեսիլ երգչախումբ մրցույթին առնվազն մեկ անգամ մասնակցել են ընդհանուր առմամբ տասներեք երկրների հեռարձակողներ։ 2017 թվականի «Տարվա Եվրատեսիլ երգչախումբ» մրցույթում հանդես եկան ինը երկրի երգչախմբեր, իսկ 2019 թվականի թողարկմանը մասնակցեցին տասը երկիր։ Միջոցառումը հեռարձակվել է նաև այն երկրների կողմից, որոնք մրցույթին չեն մասնակցել․ 2017 թվականի մրցույթը հեռարձակվել է Ալբանիայում (RTSH), Ավստրալիայում (SBS), Ֆրանսիայում (Arte), Նորվեգիայում (NRK), Սերբիայում (RTS) և Ուկրաինայում (UR)։ Ստորև ներկայացված աղյուսակում նշված են մասնակցած հեռարձակողները և նրանց մասնակցության մանրամասները մրցույթին․

## Հյուրընկալող երկիր
Ի տարբերություն Եվրատեսիլի մյուս մրցույթների, որտեղ հյուրընկալող վայրը ընտրվում է նախորդ տարվա հաղթող հեռարձակողի կողմից, Եվրատեսիլ երգչախումբն անցկացվել է որպես Interkultur-ի «Grand Prix of Nations & European Choir Games» միջոցառումների բաղադրիչ, և մրցույթը կայացել է այն երկրում, որը հյուրընկալել է այդ միջոցառումները։ Մրցույթի ծախսերի մեծ մասը ծածկվում է առևտրային հովանավորների և մյուս մասնակցող հեռարձակողների ներդրումների հաշվին։ Ստորև ներկայացված աղյուսակում նշված է այն քաղաքների և վայրերի ցանկը, որոնք մեկ կամ ավելի անգամ հյուրընկալել են Եվրատեսիլ երգչախումբը։ Հետագա անցկացման վայրերը նշված են շեղատառով։

## Հաղոթղներ

## Ծանոթագություններ

## External links

* 

Կատեգորիա:2017 հիմնադրումներ Եվրոպայում
Կատեգորիա:Եվրոպական երաժշտություն